АХМЕТ БАЙТҰРСЫНҰЛЫ – ҚАЗАҚ ФИЛОЛОГИЯСЫНЫҢ

ТҰҢҒЫШ ПРОФЕССОРЫ

Қожаберген Нұрайым Әнетбайқызы

Түркістан облысы Ордабасы ауданы

Д.Қонаев атындағы жалпы орта мектебі

nurai7070@mail.ru

Мың өліп,мың тірілген қазақ халқының біртуар азаматы, жеке мүддені

емес,халықтың қамы үшін, жан беріскен ұлттың - ұстазы атанған Ахмет

Байтұрсынұлының өмір жолы соқтықпалы, соқпақсыз кезеңде өтті.

Ахмет жастайынан болыс-бидің тепкісін, әлдінің әлсізге салған әлегін өз

көзімен көріп өскен. Ахмет он үш жасында әкесінен айырылады. Ахметтің

көзқарасын өзгерткен әкесі Байтұрсынның Сібірге айдалуы болатын. Жас

бала сол кезде мәселенің мәнін толық ұқпаса да ,өмірінің алғашқы ақ

парағына әлеуметтік теңсіздік, қоғамдық –зорлық зомбылық туралы түрлі ой

түсті. Сауатын алғаш ауыл мектебінен ашқан Ахмет кейін орыс-қазақ

Торғай училищесінде, Орынбордағы мұғалімдер даярлайтын мектепте білім

алады. Ахмет бар өмірін ғылым –білімге арнаған жан. Алғашқы еңбек

жолын бала оқытудан бастаған Ахмет 1911 жылы шыққан кітабында

халықты «Маса» болып оятқысы келеді. Оны:

"Ызыңдап ұшқан мынау біздің маса,

Сап-сары аяқтары ұзын маса.......

Үстінде ұйықтағанның айнала ұшып ,

Қаққы жеп, қанаттары бұзылғанша,

Ұйқысынан аз да болса бөлмес пе екен

Қоймастан құлағына ызыңдаса» - деген өлең шумақтарынан аңғаруға

болады.

Сондай-ақ халық арасындағы ауызбіршілік жоқтығын да жырына қосып

отырды:

403

Қалтылдақ қайық мініп еспесі жоқ,

Теңізде жүрміз қалқып, кешпесі жоқ.

Жел соқса ,құйын соқса жылжи беру,

Болғандай табан тіреу ешнәрсе жоқ.

Бұл күйге бүгін емес ,көптен кірдік,

Алды артын аңдамаған бетпен кірдік,

Шығармай бір жеңнен қол,бір жерден сөз

Алалық алты бақан дертпен кірдік» -деген «Қазақ қалпында» өлеңінде.

ХХ ғасырдың басында Ахмет секілді ағартушылар бір тудың астына біріге

бастады. Кейіннен Алаш партиясын да құрды. 1905 жылғы «Қанды

жексенбі» деген атпен тарихта қалған төңкерісте «Қарқаралы петициясына»

қол жинауды да бастаған адамдардың бірі - Ахмет Байтұрсынұлы болатын.

Мұндағы ағартушының алға қойған тек бір ғана ізгі мақсаты болды. Ол өз

еліне егенмендік сыйлау еді. Осы жолда қазақы қоғамның санасын оятудың

түрлі амалын қарастырды.

А. Байтұрсынұлының «Қырық мысалы» да, одан кейінгі «Маса» жинағы да

халықтың көкірегін оятуды мақсат тұтты. «Қазақ» газетін шығарып, бес жыл

бойы, яғни газеттің жабылғанына дейін редакторы болды. Алуан түрлі

салада, әсіресе, әлеуметтік-саяси тақырыпта материалдар жариялап тұрған

газет қазақтың сауатын ашуға біршама септігін тигізді. Қазақ тілі мен

әдебиетінің әртүрлі мәселелеріне арнап көптеген мақалалар жазып, баспа

беттерінде жариялады.

Ахмет Байтұрсынұлы – абайтанушы. «Қазақ» газетінде басылған

«Қазақтың бас ақыны» мақаласы Ахметті білікті әдебиеттанушы ғалым

ретінде танытты. Бұл мақала ұлы Абайдың ұлттық әдебиет тарихынан алатын

орнын айқындауға, ақын шығармашылығына баға беруге арналған тұңғыш

ғылыми зеттеу еңбегі болып саналады.

Ахмет Байтұрсынұлы-фолклортанушы. Халық ауыз әдебиеті үлгілерін

жинап бастыруда үлкен еңбек етті. Қазақ эпосы «Ер Сайынды» алғаш

түсініктерімен дайындап, 1923 жылы Мәскеуде шығарса, 1926 жылы жоқтау

жырларын жинақтап «Жиырма үш жоқтау» деген атпен жариялады.

Ахмет Байтұрсынұлы- аудармашы. Орыс классиктері шығармаларын қазақ

тілінде өте нақышты аударып «Қырық мысал» деген атпен баспадан

шығарады. А.С Пушкиннің «Алтын әтеш», «Ат» , «Балықшы мен балық»

сондай-ақ С.Я. Надсонның өлеңдерін аударып қазақ оқырмандарына

ұсынды.

Ахмет Байтұрсынұлы-лингвист-ғалым, қазақ тілінің терминологиясы

жайында зерттеулер жүргізіп, «Тіл –құралы», «Оқу құралы», «Әліпби» ,

«Жаңа әліпби» оқулықтар құрастырған. Қазақтар ғасырлар бойы қолданып

келген араб әліпбиін қолдану заңдылықтарын оңтайлата отырып жаңа әліпби

«Төте жазу» құрды. Ахмет құрастырған жаңа әліпби мен лингвистикалық

еңбектері қазіргі әдеби нормаланған қазақ тілінің негізі болды. Ақынның

қазақ ұлты үшін жасаған тағы бір ұлы істерінің бірі- қазақ әліпбиін

404

құрастыруы. «Әдебиет танытқыш», «Оқу құралы» еңбектерінде қазақ тілінің

грамматикасын бір арнаға салып, жүйелеген.

Ахмет Байтұрсынұлы - мемлекеттік қызметкер. Өзінің саналы ғұмырында

ең үлкен лауазымды қызметі –Қазақ АССР Білім комиссариатының

төрағасы. Қазақстан Халық ағарту комиссариаты жанындағы ғылыми-әдебиет төрағасы қызметтерін де атқарған .

Ахмет Байтұрсынұлы - тұңғыш профессор ресми деректерге сүйенсек ,

Ахмет Байтұрсынұлына « Профессор» атағы Қазақстан тарихындағы

тұңғыш жоғары оқу орны Қазақ университеті Қаз ҰПУ құрылған алғашқы

күннен бастап берілген. 1928 жылы 3 қарашада № 21/4 бұйрығымен

оқытушылар құрамына комиссия құрады. Аталған бұйрыққа сәйкес

А. Байтұрсынұлына «Қазақ тілі» кабинеті жүктеледі. А. Байтұрсынұлы –

осы «Қазақ тілі» кабинетінің алғашқы профессоры ғана емес, оны құрушы

қарапайым сөзбен айтқанда Қазақ тілінің – Атасы.

Ахмет Байтұрсынұлы - Қазақстан академиялық орталығының жетекшісі,

Алматыдағы, Ташкенттегі жоғары оқу орындарының профессоры

қызметтерін атқарды. Қазақ әдебиеті мен әдебиеттану ғылымының, тіл

білімінің атасы, ұлы түрлендіруші-реформатор ретінде танылды. Оның

еңбек мұрасының маңызды бір саласы- ел аузыннан жинап, жүйелеп, баспа

бетінде жариялаған ауыз әдебиеті нұсқалары. «Жиырма үш жоқтау» жинағы-сондай еңбектің жемісі.

Әттең, 38-ші жылдың дүрбелеңі болмағанда, ендігі қазақ ұлтына Алаштың

зиялылары талай дүниелер алып келер еді. Кеңестік өкіметтің, әрине,

көздегені қазақты ұлт ретінде жою болатын. Оның бастамасы басшысыз елді

қалдыру еді.Тарихтан білетініміздей, Ахмет Байтұрсынұлы жазасыз өз

әріптестерімен бірге атылды. Мағжан, Міржақыптар секілді қазақтың беткі

ұйытқы қаймағы қуғынға ұшырады. Сол сталиндік қуғында алғашқы қара

тізімге енген де «Алаштың» бастаушысы Ахмет болатын.Ақын жүрек тым

нәзік емес пе? ... Алғаш қудалау азабын көрген кезде-ақ жанды өлең

жолдарын қағаз бетіне түсірген:

“Қаз едік қатар ұшып қанқылдаған,

Сахара көлге қонып салқындаған,

Бір өртке қаудан шыққан душар болып,

Не қалды тәнімізде шарпылмаған,

Алаштың адамының бәрі мәлім:

Кім қалды таразыға тартылмаған?”

Иә, Ахмет Байтұрсынұлы Алаш қозғалысының көсемі ретінде «халық

жауы» деп атылды. Ол ұлты үшін құрбан болған ұлы тұлға. Тәуелсіздік

жолындағы баспалдақта аяусыздықпен құрбан болған азамат.

«Оқ тиіп он үшімде ой түсіріп,

Бітпеген жүрегімде бар бір жарам

деп Ахметтің анасына жазған хатынан ішкі ауыр мұңын түсінгендей

боламыз. Өкініштісі, рухын бағыштап, жүрек жарасын жеңілдете

алмайтынымызда.Тағдырына кеңестік-тоталитарлық кезеңнің ит өлімі

405

жазылыпты. Әйтсе де, Ахметтің ізгі аңсаған арманы орындалды. Өйткені

тәуелсіздіктің туын тіктеп, бейбіт таңның нұрына бөленіп жүргенімізге де

отыз жылдың жүзі болды. Барымызды бағалайық. Ұлыларды ұлықтар кез

келді. Ендеше ел болып, Ұлы ұстаз Ахмет Байтұрсынұлының еңбегін

дәріптеу біздің міндетіміз.

Ермұхамет Маралбек айтқандай :

«Қазақтың тұңғыш профессоры –Ахмет Байтұрсынұлы»

Аңдатпа (Аннотация )

Бұл баяндамада Ұлт ұстазы атанған Ахмет Байтұрсынұлының өмірі мен

шығармашылығындағы шыққан белестері мен ғылыми еңбектері жайлы

жазылған. Өлеңдеріндегі өмір шындығы, сол замандағы әділетсіз қоғам

жайлы сөз қозғалады. Сонымен қатар қазақ әдебиеті мен әдебиеттану

ғылымының, тіл білімінің атасы, ұлы түрлендіруші - реформатор Ахмет

Байтұрсынұлының ғылым, білім жолындағы жасаған еңбектері мен

қызметтеріне талдау жасай отырып, нақты дәлелдер келтіріп өтеді. Ахмет

Байтұрсынұлы Алаш қозғалысының көсемі ретінде «халық жауы» деп

атылғаны. Ол ұлты үшін құрбан болған ұлы тұлға - Қазақтың тұңғыш

профессоры. Тәуелсіз елімізде жаңа қырымен танылған Ахмет

Байтұрсынұлының еңбек жолы - «Қазақ тіл» ғылымы үшін ұлы жол.

Түйін сөздер: Ұлы ұстаз, абайтанушы, фольклортанушы, Алаш көсемі,

лингвист, ғалым, профессор.

Великий педагог, абаеведение, фольклорист, лидер Алаша, лингвист,

ученый, профессор.

Great teacher, Abai studies, folklorist, Alash leader, linguist, scientist,

professor

Пайдаланған әдебиеттер тізімі

1. А. Байтұрсынұлы «Ақ жол» Алматы, Жалын, 1991 ж.

2. https://www.youtube.com/watch?v=4jL-xsL0g44 Qareket (Қарекет) –

«Талқы»: Ахмет Байтұрсынұлы